**GRADSKA KNJIŽNICA LABIN**

**Rudarska 1A**

**52220 LABIN**

**MB: 02127679**

**OIB:68585857405**

**Razdjel 000**

**Šifra djelatnosti: 9101**

**Razina 21**

**RKP: 42266**

**Iban: HR4523400091822200000 (riznica Grada Labina)**

**BILJEŠKE**

**za razdoblje od 01. siječnja do 31. prosinca 2022. godine**

Gradska knjižnica Labin narodna je knjižnica. Osnivač knjižnice je Grad Labin. Knjižnica je osnovana na temelju Odluke o osnivanju Javne ustanove Gradska knjižnica Labin od 28. travnja 2006. godine, 31. ožujka 2014. i od 26. lipnja 2019. godine te upisana u registarskom ulošku registarskog suda pod brojem Tt – 13/9101-6. Od 15. listopada 2013. godine Knjižnica djeluje u ulici Rudarska 1/A, u takozvanoj mramornoj dvorani, u prostoru nekadašnje direkcije Istarskih ugljenokopa Raša, koji zajedno s preostalim dijelom rudarsko-industrijskog kompleksa na Pijacalu čini zaštićeno kulturno dobro rudarske baštine.

 Za obračunsko razdoblje siječanj – prosinac 2022. godine izrađeni su sljedeći izvještaji:

- Izvještaj o prihodima i rashodima, primicima i izdacima, na obrascu PR-RAS,

- Izvještaj o rashodima prema funkcijskoj klasifikaciji, na obrascu RAS-funkcijski,

- Bilanca, na obrascu BIL

- Izvještaj o obvezama, na obrascu Obveze

- Izvještaj o promjenama u vrijednosti i obujmu imovine, na obrascu P-VRIO

**BILJEŠKE UZ PR-RAS**

**Prihodi poslovanja**

Prihodi poslovanja ostvareni su u iznosu od 1.122.529,34 kn što je više za 18,4% u odnosu na prethodnu godinu. U prihode poslovanja ulaze prihodi nadležnog proračuna, pomoći državnog proračuna, pomoći iz proračuna koji nije nadležan, prihodi od članarina i od pruženih usluga, prihodi od nefinancijske imovine te ostali prihodi.

|  |  |  |
| --- | --- | --- |
| Pomoći od subjekta unutar općeg proračuna | 63 | 80.000,00 |
| Prihodi od administrativnih pristojbi i pristojbi po posebnim propisima | 65 | 91.874,00 |
| Prihodi od prodaje proizvoda i robe te pruženih usluga | 66 | 29.386,28 |
| Prihod iz nadležnog proračuna za proračunske korisnike | 67 | 918.734,06 |
| Prihodi od prodaje nefinancijske imovine | 72 | 2.535,00 |
| **UKUPNO :** |  | **1.122.529,34** |

**6362 Kapitalne pomoći proračunskim korisnicima iz proračuna koji im nije nadležan**

Prihodi se odnose na kapitalne pomoći iz državnog proračuna za nabavu knjižnične građe u visini 70.000 kn, te 10.000 kn primljenih od Općine Raša za nadogradnju zbirki za Knjižnični stacionar Raša.

**652 Prihodi po posebnim propisima**

Prihodi po posebnim propisima odnose se na administrativne pristojbe (članarine, tehničke usluge, rezervacija, zakasnina). U 2022. ostvareni su u iznosu od 91.874,00 kn što je za 5% više u odnosu na prethodnu godinu.

**6615 Prihodi od pruženih usluga**

Prihodi od pruženih usluga ostvareni su u iznosu od 23.850,00 kn. Odnose se na prihode od najma polivalentne dvorane i opreme. Prihodi su značajno veći u odnosu na prethodno izvještajno razdoblje za 363,11% zbog većeg interesa za najam polivalentne dvorane.

**6632 Kapitalne donacije**

U 2022. Primljene su donacije knjiga od osoba izvan proračuna u vrijednosti 5.536,28 kn.

**Rashodi poslovanja**

Rashodi poslovanja ostvareni su u iznosu od 940.117,00 kn. Rashodi poslovanja realizirani su u iznosu manjem od planiranog.

**311 Rashodi za zaposlene**

Rashodi za zaposlene ostvareni su u iznosu od 444.474,55 kn te su veći u odnosu na prethodnu godinu za 7%. Razlog tome je povratak djelatnice s roditeljskog dopusta.

**312 Ostali rashodi za zaposlene**

Ostali rashodi za zaposlene ostvareni su u iznosu od 29.280,00 kn te su veći za 69,4% u iznosu na prethodnu godinu. Razlog tome je povećanje neoporezivih primitaka za djelatnike.

**32 Materijalni rashodi**

Materijalni rashodi ostvareni su u iznosu od 393.023,28 kn što je više za 20,1% u odnosu na prethodnu godinu.

**3211 Službena putovanja i 3213 Stručno usavršavanje zaposlenika**

U 2022. godini službena putovanja na razini su 2021. godine. Stručno usavršavanje zaposlenika bilježi pad, jer su sve edukacije za zaposlenike bile besplatne i većinom su održane online.

**3221 Uredski materijal i ostali materijalni rashodi**

Ostvareni su u iznosu 27.311,35 kn što je za 64,3% više nego prethodne godine u istom izvještajnom razdoblju. Ukidanjem mjera zaštite od širenja zaraze virusom Covid-19 ponovno je uvedena dnevna i mjesečna štampa, što je povećalo rashode za nabavu periodike (publikacije, časopisi, glasila, knjige i slično) za potrebe rada Čitaonice.

**3223 Energija**

Troškovi energije porasli su za 21% u odnosu na prethodnu godinu. Razlog tome je znatno poskupljenje električne energije što je značajno povećalo troškove električne energije do mjeseca listopada, kada se primjenjuju cijene sukladno Uredbi o otklanjanju poremećaja na domaćem tržištu energije (NN 104/2022, 106/2022).

**3234 Komunalne usluge**

Komunalne usluge ostvarene su u iznosu od 6.179,52 kn što je 36,6% više u odnosu na prethodnu godinu. Razlog tome je povećanje cijena vode i komunalnih usluga.

**3235 Zakupnine i najamnine**

Ostvarene su u iznosu od 1.700,00 kn i odnosi se na licencu za korištenje knjižnične aplikacije mKnjižnica.

**3237 Intelektualne i osobne usluge**

Pozicija bilježi povećanje od 38% u odnosu na prethodnu godinu jer je radi zamjene djelatnice na računovodstvenim poslovima, koja je koristila roditeljski dopust, do mjeseca srpnja angažiran vanjski računovodstveni servis.

**3292 Premije osiguranja**

Premije osiguranje bilježe pad od 17 % te se odnosi na promjenu osiguravajuće kuće.

**3293 Reprezentacija**

Ostvarena je u iznosu od 3.950,77 kn te bilježi značajan porast u odnosu na prethodnu godinu. Razlog tomu je veći broj održanih književnih programa, kao i veći broj posjetitelja i sudionika istih.

**324 Naknade troškova osobama izvan radnog odnosa**

Naknade troškova osobama izvan radnog odnosa iznose 317,00 kn i odnosi se trošak noćenja gostujućeg autora.

**3295 Pristojbe i naknade**

Odnose se na sudske pristojbe i javnobilježničke naknade za ovjeru potpisa i službenih dokumenata.

**Rashodi za nabavu nefinancijske imovine**

Rashodi su ostvarenu u iznosu od 131.559,87 kn. Odnose se na nabavu knjižne građe (4241).

**Višak prihoda i primitaka**

Višak prihoda tekuće godine iznosi 50.852,47 kn.

**Manjak prihoda i primitaka – preneseni**

Manjak prihoda i primitaka – preneseni iz prethodne godine iznosi 4.761,76 kn.

**Višak prihoda i primitka za pokriće u sljedećem razdoblju**

Rezultat poslovanja za 2022. godinu je višak u iznosu 46.090,71 kn. Sastoji se od metodološkog manjka po izvoru financiranja 1.1 – Opći prihodi i primici – koji se odnosi na sredstva Grada Labina kojima su podmirene obveze iz 12/2022 u mjesecu siječnju 2022. godine u visini 40.856,99 kn, te viška prihoda i primitaka po ostalim izvorima financiranja u visini 86.947,70 kn.

**BILJEŠKE UZ BILANCU**

**0241 Knjige**

Nabavljene su nove knjige u vrijednosti 126.023,59 kn. Pomoći iz drugih proračuna iznose : MKM – knjige iz otkupa 135.844,02 kn; IŽ - knjige iz otkupa 1.934,56 kn; donacije knjiga ostalih osoba iznose 5.536,28 kn.

**049 Sitni inventar u upotrebi**

Nabavljen je sitan inventar u vrijednosti 806,00 kn.

**129 Ostala potraživanja**

Odnosi se na potraživanje prema Gradu Labinu 20.000,00 kn iz početnog stanja, 1.575,79 kn potraživanje za refundaciju bolovanja od HZZO-a za Silviju Fiamengo za listopad 405,46 kn, Anu Tumpić Radović za listopad i studeni 589,77 kn i za Laru Knapić Pamić za prosinac 580,56 kn.

**166 Potraživanje za prihode od prodaje proizvoda i pruženih usluga**

Odnosi se na neplaćeni račun za uslugu najma dvorane za 12/22. – IDS Labin.

**167 Potraživanje za prihode iz proračuna**

Konto 167 predstavlja naš žiro račun za sredstva koja su uplaćena u proračun koji je nama nadležan.

**Obveze**

Iznos od 63.359,65 kn. Odnosi se na obveze za zaposlene za plaću za 12/22, isplata u siječnju 2023. godine, te obveze za materijalne rashode u iznosu od 15.615,16 kn.

**AOP 239 Višak/manjak prihoda**

Podaci u bilanci iskazani su nakon provedene obvezne korekcije rezultata za kapitalne prijenose sredstava kojima se financira nabava nefinancijske imovine.

Korekcija rezultata za kapitalne prijenose od proračuna koji nam nije nadležan iznosi 80.000,00 kn, za kapitalne prijenose od nadležnog proračuna 51.040,86 kn, te donacije ostalih osoba 5.536,28 kn, na način da se zadužuje račun viška prihoda poslovanja, a odobrava račun manjka prihoda od nefinancijske imovine.

**Popis ugovornih obveza**

Gradska knjižnica Labin nema ugovornih odnosa koji uz ispunjenje određenih uvjeta mogu postati obveza ili imovina.

**Popis sudskih sporova u tijeku**

Gradska knjižnica Labin nema potencijalnih obveza po osnovi sudskih sporova u tijeku.

**BILJEŠKE UZ P-VRIO**

Odnosi se na promjenu u obujmu imovine u iznosu 1.017.640,39 kn za knjige primljene iz pomoći proračuna koji nam nisu nadležni.

**BILJEŠKE UZ IZVJEŠTAJ O OBVEZAMA**

**Stanje obveza 01. siječnja 2022. godine**

Stanje obveza 01. siječnja 2022. godine iznosile su 102.007,09 kn te su sve podmirene tijekom 2022. godine prema rokovima dospijeća.

**Stanje obveza na kraju izvještajnog razdoblja**

Ukupno stanje obveza na kraju 2022. godine iznosi 63.359,65 kn, a odnosi se na obveze za plaću za 12/2022. koja je isplaćena u 2022. godini, te obveze za materijalne rashode za 12/2022.

|  |  |  |
| --- | --- | --- |
| Opis | Stanje na dan 31. 12. 2021. | Stanje na dan 31. 12. 2022. |
| Obveze za zaposlene | 35.711,00 | 47.169,57 |
| Obveze za materijalne rashode | 57.685,00 | 16.190,08 |
| Obveze za financijske rashode | 75,00 |  |
| Obveze za nabavu nematerijalne imovine | 8.536,00 |  |
| **UKUPNO:** | **102.007** | **63.359,65** |

**BILJEŠKE UZ OBRAZAC RAS - funkcijski**

Stanje ostvareno u tekućoj godini u iznosu od 1.071.676,87 kn odgovara zbroju rashoda poslovanja Y034 PR-RAS.

U Labinu 30. 01. 2023.

Osoba za kontakt: Lara Knapić Pamić

Tel.: 052/852-257

Odgovorna osoba: Silvia Fiamengo, prof. i dipl. bibl.

 RAVNATELJICA

 Silvia Fiamengo, prof. i dipl. bibl.